Ťüe

náhľad|Ťüe z neskoršej dynastie Šang (cca. 1200 pred Kr.)
**Ťüe** (, pchin-jin: jué) je typ čínskeho artefaktu, ktorý sa používal ako nádoba na podávanie teplého vína počas obradov uctievania predkov.

## Popis
Má vajcovitý tvar, ktorý podopierajú tri roztiahnuté trojuholníkové nohy s dlhou zakrivenou hubicou na jednej strane a vyvažujúcou prírubou na druhej. Mnohé ťüe majú jedno alebo dve držadlá kruhovitého tvaru na boku a dva zvislé výčnelky tvaru pilierov, ktoré boli pravdepodobne používané na to aby sa nádoba dala zdvihnúť použitím kožených držadiel. Častým dekoračným motívom je *[[tchao-tchie]]*, staroveké čínske mytologické stvorenia. Je to malý čínsky ekvivalent džbánu.

## História
Ťüe vznikli v dobe neolitu ako hrnčiarske výrobky spájané s kultúrou Lung-šan (cca. 2500 - 2000 pred Kr.). V dynastiách Šang a Čou, počas bronzovej doby v Číne, sa tieto nádoby stali jedným z mnohých čínskych bronzových rituálnych predmetov. Neskôr sa vyrábali keramické a olovené kópie, ktoré boli používané pri rôznych rituáloch a vkladané do hrobov. Väčšina ťüe, ako aj väčšina ostatných čínskych rituálnych predmetov z bronzu, bola vytvorená odlievaním roztaveného kovu do keramických foriem, ale zdá sa, že jedno ťüe bolo vyrobené, oveľa skoršou, metódou tepania plechu, ktorá sa tam mohla dostať zo západnej Ázie, kde sa výroba bronzu vyvinula o 2000 rokov skôr ako v Číne.

## Využitie
náhľad|Ťüe z dynastie Šang
Ťüe boli najbežnejšie typy nádob nájdených v hrobkách elity dynastie Šang. O ich využití pri rituáloch hovoria nápisy na vešteckých kostiach, ktoré naznačujú, že sa používali na ohrievanie a nalievanie vína počas vešteckých obradov, počas ktorých boli vzývaní predkovia a *[[Šang-ti]]* (上帝), najvyššie božstvo. Boli používané aj počas obradov v chrámoch na označenie konkrétnych slávností. Stopy sadzí nájdených na nohách niektorých z ťüe naznačuje, že niektoré z nich boli pokladané priamo nad oheň, aby sa zohrial ich obsah. Tieto stopy sadzí sa nachádzajú iba na cca. 5% zo všetkých objavených ťüe, takže by sme to nemali považovať za pravidlo ale výnimku.  

Podľa neskoršej *Knihy etikety a obradov* z éry dynastie Čou sa ťüe používali vo formálnom prostredí s predpísaným súborom rituálnych úkonov. Po tom ako je ťüe zdvihnuté z bambusového koša sa malo ťüe opláchnuť, zdvihnúť jednou rukou, vyprázdniť, položiť a vložiť naspäť do bambusového koša. Ten kto nápoj z ťüe konzumuje by chválil víno, zatiaľ čo by hostiteľ pochvalu odmietol. Podobné rituály boli konané s *[[č']]* (卮/巵/梔), ďalším typom nádoby na víno. Obdobné obrady sú opísané v *[[Li-ťi|Knihe obradov]]*, texte z obdobia dynastie Čou.  

## Galéria

Súbor:18th cent BC wine vessel.jpg
Súbor:Hangzhou 2006 18-62.jpg
Súbor:Shang Bronze Jue Wine Vessels.jpg
Súbor:Western Zhou Bronze Jue 01.jpg
Súbor:HK Wan Chai North 萬麗海景酒店 Renaissance Harbour View Hotel Datang Int'l Auction 大唐國際拍賣(香港) Oct 2017 IX1 08.jpg
Súbor:Jue vessel IMGP8016.jpg
Súbor:MET DP205685.jpg|pohľad zhora
Súbor:MET DP205686.jpg|pohľad zdola
Súbor:Ritual vessel, type jue. Erlitou culture. Rietberg museum.JPG
Súbor:Shang Bronze Jue (10146715533).jpg|Ťüe dynastie Šang


## Referencie

## Pozri aj
* Č’
* Kuej
* Cchung

## Iné projekty

## Externé odkazy
* https://www.metmuseum.org/art/collection/search/42172
* https://www.britishmuseum.org/collection/object/A_1960-1014-1
* https://www.britishmuseum.org/collection/object/A_1935-0724-9

## Zdroj

Kategória:Výrobky z bronzu
Kategória:Nádoby
Kategória:Umenie v Číne